Ego Hugo Senonensis archiepiscopus presentibus et futuris notum facio quod Philippus filius Constantii concessit Petro abbati Vallis lucentis et fratribus inibi Deo servientibus vineam unam in Bellomonte circa vallem ejusdem loci, laudantibus et concedentibus patre suo Constantio et uxore sua Tecia et filiis suis Gaufrido, Johanne, Odone, filiabus quoque Aemelina et Agnes. Hoc etiam donum laudavit Jordanis frater ejusdem Philippi, sorores quoque ejus Avelina et Belissent, uxor Bauduini. Girardus etiam abbas Sancti Petri Vivi laudavit, in cujus censu est predicta vinea. Hujus rei testes sunt : Odo decanus, Christianus sacerdos, Odo Magnus, Gaufridus, Sado, Bauduinus, Garnerius Espertels major Sancti Petri Vivi. Actum est hoc Senonis, anno ab incarnatione Domini Mmo Cmo LX° III°. Quod ut ratum et inconcussum omni tempore haberetur, sigilli mei attestatione firmavi.